cyanic-selkie/wikianc huggingface dataset:
Marcha sobre Roma
Posición de Vítor Manuel III
Para disolver a ameaza que presentaban os fascistas que chegaban ao alfoz da cidade, o goberno do primeiro ministro Luigi Facta pediu o estado de sitio para Roma. Porén, o Rei Vítor Manuel III negouse a firmar a orde. Isto significou que non ordenaron ao exército opoñerse aos fascistas. Os motivos da negativa do monarca foron discutidos, suxeríndose as teorías de que temía perder o trono se rexeitaba cooperar cos fascistas, que quería evitar unha guerra civil, e que esperaba neutralizar os fascistas asociándoos ao goberno nacional.
Desenvolvemento da marcha
miniatura|dereita|250px|Os camisas negras, con [[Benito Mussolini á fronte.]] Mussolini, seguro do seu control sobre os acontecementos, estaba decidido a non aceptar nada que non fose o control do goberno, e o 29 de outubro o rei pediulle que aceptase o posto de primeiro ministro e que formase un gabinete. Viaxando desde Milán en tren, Mussolini formou goberno en Roma o 30 de outubro. Preto de 25.000 camisas negras foron transportados á cidade, onde marcharon nun triunfante desfile cerimonial o 31 de outubro.
Filippo Lippi
Traxectoria
En 1457 foi nomeado Reitor (Rettore commendatario) de San Quirico de Legania, unha das institucións das que ocasionalmente obtivo ganancias considerábeis. A pesar destes beneficios, Lippi loitou para escapar da pobreza ao longo da súa vida.
Os últimos anos da súa vida pasounos en Spoleto, onde se lle encargou que pintase escenas da vida da Virxe para a bóveda da catedral. Lippi morreu en Spoleto, arredor do 8 de outubro de 1469. A causa da súa morte é cuestión de disputa. Díxose que o papa concedera que Lippi se casase con Lucrezia, mais antes de que chegase a licenza, Lippi fora envelenado polos parentes indignados da propia Lucrezia ou dunha señora que a substituíra nos afectos do inconstante pintor.
Illa Ángel de la Guarda
A Illa Angel de la Guardia, é unha grande illa no Golfo de California (Mar de Cortés) ao leste de Baía de Los Ángeles no noroeste de México, separada da Península de Baixa California pola Canle de Ballenas. É a segunda máis grande das once Illas Midriff ou Illas Grandes. forma parte do estado de Baixa California, localizado ao noroeste da Illa Tiburón. A illa está deshabitada, e é unha reserva biolóxica chamada Parque Nacional Isla Angel de la Guarda. A illa é parte do municipio de Mexicali.
Ricardo Mella
Traxectoria
Naceu na Gamboa, fillo de Dolores Cea Fernández e de José Mella Buján, sombreireiro e militante do republicanismo federal, que influíu ao seu fillo máis vello no respecto polos ideais republicanos e democráticos e máis a admiración por Francesc Pi i Margall. Ingresou moi novo Mella no partido deste, o Partido Republicano Democrático Federal, do que chegou a ser secretario, e destacando xa na súa defensa do estatuto republicano federalista, ollando para a autonomía política e administrativa de Galicia.
Piers Sellers
Traxectoria
Foi seleccionada como astronauta pola NASA en abril de 1996, participando nas misións STS-112, STS-121 e STS-132 e pasando un total de 35,38 días no espazo.
Ibuprofeno
Principais propiedades físico-químicas
O seu nome IUPAC é ácido (RS)-2-(4-isobutilfenil) propanoico.
Toxicidade en humanos
A sobredose por ibuprofeno converteuse en algo común desde que se pode conseguir sen receita. Hai moitos casos de sobredose na historia da medicina, aínda que a cantidade de complicacións que ameazan a vida por sobredose de ibuprofeno é baixa. A resposta humana nos casos de sobredose esténdese desde a ausencia de síntomas, ao resultado fatal a pesar de tratamentos en coidados intensivos. A maoiría dos síntomas son un exceso da acción do ibuprofeno e inclúen dor abdominal, náuseas, vómitos, somnolencia, mareos, dor de cabeza, acúfenos (zunido de oídos) e nistagmo. Rara vez os síntomas poden ser máis graves; coñécense algúns como hemorraxia gastrointestinal, convulsións, acidose metabólica, hiperpotasemia, hipotensión, bradicardia, taquicardia, fibrilación auricular, coma, insuficiencia hepática, insuficiencia renal aguda, cianose, depresión respiratoria e paro cardíaco. A gravidade dos síntomas varía segundo a dose inxerida e o tempo transcorrido, porén, a tolerancia de cada persoa á dose tamén xoga un papel importante. Xeralmente, os síntomas por sobredose de ibuprofeno observados son similares aos síntomas causados por sobredoses doutros AINE.
Detección en fluídos corporais
O ibuprofeno pode ser cuantificado no sangue, o plasma e o soro para demostrar a presenza do medicamento nunha persoa que experimentou unha reacción anafiláctica, confirmar un diagnóstico de intoxicación en pacientes hospitalizados ou colaborar nunha investigación dunha morte. Hai un nomograma publicado onde se relaciona a concentración de ibuprofeno no plasma co tempo transcorrido desde a inxestión, e o risco de desenvolver toxicidade renal en pacientes con sobredoses.
Mula
Descrición
A xestación que dá lugar a mulas e burreños vén durando ó redor dos 355 días, mentres que a da egua adoita ser duns 340 días e a da burra duns 365 días.
Usos agrícolas
O uso das mulas para o transporte de cargas a longas distancias foi moi común en Galicia. A figura dos arrieiros ou recoeiros transportando bocois de viño duns lugares a outros, ou cestas de peixe nas zonas de costa, coas súas recuas' de bestas arrabadas, forma parte da memoria histórica de toda España. Esta imaxe deu lugar a que o nome de arrieiro designe en Frades á procesionaria do piñeiro ou rapacús, que se despraza dun xeito similar. Aínda así, a realidade non deixa dúbida. Os censos publicados polo Ministerio de Agricultura, Pesca e Alimentación evidencian claramente o descenso imparable do número de cabezas ano tras ano:
En Tomelloso (Cidade Real) existe unha asociación denominada Tomillar Tradiciones, dedicada á protección das mulas, polo papel que desempeñou este animal no desenvolvemento económico da cidade.
Esterilidade
A Universidade de Idaho conseguiu no 2003 a reprodución dunha mula por clonación.
Florián Rey
Traxectoria
Retornado a España trala guerra, rodou La Dolores, protagonizada por Concha Piquer, un intento de restaurar aquel cine costumista e popular na España franquista. Brindis a Manolete (1948) e Cuentos de la Alhambra (1950), inspirado nos contos de Washington Irving, foron as súas últimas obras valiosas.
Vía de Alta Capacidade da Costa Norte
Características
O tramo entre Celeiro (Viveiro) e San Cibrao (Cervo), tras padecer varias paralizacións, foi retomado en setembro de 2014 e estimando a conclusión das obras para a primavera de 2016. Porén, non sería até o 10 de xaneiro de 2017 cando se puxeron en servizo os 9 km dos que consta esta última parte do corredor.
Xosé María Barreiro
José María Rodríguez Barreiro, coñecido como Xosé María Barreiro, nado en Baiona o 28 de xuño de 1871 e finado no mesmo concello o 23 de novembro de 1923, foi un xornalista e escritor galego.
Selección feminina de fútbol sala de España
Bibliografía
Real Federación Española de Fútbol: Convocatoria de la Selección femenina de fútbol sala para los amistosos ante PortugalConsultado o 29/04/2019
Egon Schiele
Traxectoria
Foi un dos grandes artistas figurativos de principios do século XX e xunto con Oskar Kokoschka formou o que se coñece por expresionismo austríaco. A súa vida estivo rodeada por unha aura de misticismo: de talento moi precoz, faleceu aos 28 anos. A pesar da súa curta vida, a súa obra é moi extensa: unhas trescentas corenta pinturas e dúas mil oitocentas acuarelas e debuxos. Na súa obra creativa figuran tamén poemas e experimentos fotográficos. O seu particular estilo situouno entre os movementos expresionistas, especialmente da Secesión vienesa, cunha tipoloxía moi persoal.
Obediencia
O termo obediencia pode referirse a:
Casa Masiell
A casa Massiel é unha casa galega situada no concello pontevedrés de Redondela, na parroquia de Cedeira.
Características
Está situada preto da estación de Redondela. Foi construída en 1917, e atribúese a súa construción ao arquitecto franco-polonés Michel Pacewicz. O seu nome provén do seu primeiro propietario, o odontólogo vigués de ascendencia francesa Antonio Masiell.
AWStats
miniatura|dereita|Logo de AWStats. AWStats é unha ferramenta de código aberto que realiza informes analíticos das páxinas web, fornecendo datos de servizos de internet como un servidor web, streaming, correo e FTP. AWstats analiza os ficheiro de log do servidor, e en base a eles produce informes en linguaxe de programación HTML. Os datos son presentados visualmente en informes de táboas e gráficas. Poden crearse informes estáticos mediante unha interface de liña de comando, e pódense obter informes baixo demanda a través dun navegador web web, grazas a un programa CGI.
Vangunu
Vangunu é unha illa, que forma parte das Illas Nova Xeorxia nas Illas Salomón. Está situada entre as illas Nova Xeorxia e Nggatokae. Ao norte da illa atópase a Lagoa Marovo, a lagoa de auga salgada máis grande no mundo. A illa ten unha superficie de 509 quilómetros cadrados.
Gos d'atura català
miniatura|250px|Gos d'atura. O pastor catalán ou gos d'atura català é unha raza de can propia de Cataluña. É un can pastor que se utilizaba sobre todo para vixiar os rabaños durante o día na zona dos Pireneos e á zona ocupada pola transhumancia.
Lingua casaca
A lingua casaca ou casaco é unha lingua turca da familia altaica, con grafía ben árabe na China, Irán ou Afganistán; ben cirílica. Durante a década de 1930 experimentouse coa latina en Turquía. É idioma oficial xunto coa lingua rusa de Casaquistán; fálase nos territorios do que foi o amplo imperio mongol: a provincia china de Xinjiang, Mongolia, Quirguistán, Uzbekistán, Turkmenistán, Ucraína e Rusia. No 2000 era lingua materna de 11 000 000 de falantes aproximadamente, aínda que segundo outras fontes hai aproximadamente 8,5 millóns de falantes. Dende a segunda metade do século XX, Alemaña ten unha comunidade de falantes de casaco. Esta comunidade está constituída principalmente polos descendentes de alemáns do Volga que foron deportados a campos de concentración e Gulags en Casaquistán desde 1941 por decreto de Stalin e que, podendo sobrevivir, mesturáronse coa poboación local ou adoptaron a súa cultura, e máis tarde volveron a Alemaña.
Carnmore
Lugares de interese
De interese arqueolóxico na zona hai unha fermosa Souterrain que foi descuberta hai uns anos - había dúas ou tres cámaras e unha entrada a cada cámara que se construíron ben e cerca de 2,1 m de altura. Tamén hai un Lisheen en Carnmore, onde están enterrados a maioría dos niños, mais algúns adultos tamén. Hai tamén algúns lugares de enterro tipo dolmen na zona. En Claregalway está o convento franciscano, cuxas paredes e a torre están en boas condicións. Hai restos de cinco castelos na parroquia, a meirande parte deles en ruínas - Claregalway, Cloghmoyle, Lydican, Lissarulla e Kiltrogue.
Nggatokae
A illa Nggatokae é unha illa no grupo Illas Nova Xeorxia nas Illas Salomón. Trátase dun volcán extinto, o pico máis alto é o Monte Mariu (887 m.). A illa ten unha superficie de 93 quilómetros cadrados, e unha poboación de 2.367 habitantes (censo de 1999).
Jean Harlow
Traxectoria
Pouco despois, o seu marido foi Paul Bern foi atopado morto dun disparo e inicialmente especulouse con que Harlow o matara. Finalmente o caso arquivouse como suicidio, pero foi un escándalo que continuou co inicio dunha relación entre Harlow e o boxeador Max Baer, que aínda estaba en trámites de divorcio da súa dona, que acusou a Harlow de adulterio. Como o estudio non quería máis escándalos arredor súa, obrigouna a casar co seu amigo Harold Rosson, do que se divorciou oito meses despois.
Estefanía de Borgoña
Traxectoria
Foi condesa consorte de Borgoña polo seu matrimonio co conde Guillerme I.
Número alxébrico
Un número alxébrico é calquera número real ou complexo que é solución dunha ecuación polinómica da forma:
Pedro Tertuliano Hervella Nieto
Pedro Tertuliano Hervella Nieto, nado na Rúa o 23 de marzo de 1891 e finado no Barco o 27 de agosto de 1970, foi un xornalista e escritor galego.
Diocleciano
Gaius Aurelius Diocles Diocletianus, nado en Dalmacia en 244 e finado en 311, foi un emperador romano, un dos augustos da Primeira Tetrarquía. Rematou coa Crise do Século III (235-284) establecendo un goberno autocrático que sentou os alicerces da segunda fase do Imperio Romano, coñecida como Dominado (fronte ao Principado anterior). As reformas de Diocleciano contribuíron para garantir que o imperio perdurase durante varios séculos.
A tetrarquía
Posteriormente, o Imperio foi dividido en 101 provincias, agrupadas en doce dioceses reunidas en catro prefecturas. Apartir de entón pasaron a existir catro emperadores, dous deles co título de Augusto e dous co título de César (caesar). Eses eran xefes militares capaces de gobernar e protexer o imperio, adoptados como fillos polos Augustos, a quen sucederían en caso de morte, incapacidade provocada pola vellez ou despois de vinte anos dos seus gobernos. Os césares, lugar-tenentes dos Augustos, tamén posuían capital, exército e administración propios. A esa organización dáselle o nome de tetrarquía, pois hai dos Augustos e dous Césares.
O Dominado
Ao aumentar a máquina administrativa e militar do Estado, que consumía recursos inmensos, aumentaba, consecuentemente, a espoliación dos súbditos a través da cobranza de altos impostos. Unha das formas atopadas polas masas populares para fuxir dos pagamentos dos tributos era a mudanza de domicilio e ocupación. A xeneralización dese proceso levou ao autócrata Diocleciano a procurar "fixar" os agricultores, colonos ou arrendatarios sobre as terras que cultivaban, prohibíndolles abandonalas. Con esa violenta supresión da liberdade individual, o home libre da época transformouse en servo do Estado. Xurdía a servidume. Os ideais greco-romanos dunha comunidade de cidadáns libres desapareceran. Determinou, aínda, que os traballadores urbanos deberían permanecer nas súas profesións, sen o dereito de abandonalas, debendo transmitilas aos descendentes, en carácter obrigatorio. Instituíase, dese modo, un sistema de castas ata entón descoñecido en Roma, co nítido obxectivo de manter estacionaria e inmobilizada a estrutura económica do Imperio. Os cidadáns transformaranse en súbditos dun déspota, servindo aos intereses do Estado. Creou tamén, empresas estatais monopolistas, incentivando a compra de materias primas para garantir o aprovisionamento do exército. Con Diocleciano, o dirixismo estatal alcanzou seu punto máis elevado.
Filipe IV de España
Reforma da facenda
Esta reforma fracasou nun momento en que os gastos aumentaron. Por iso o conde-duque tivo que buscar diñeiro na emisión de xuros, préstamos a banqueiros xudeus portugueses, novas contribucións votadas en Cortes e a declaración de bancarrota (en realidade, suspensión de pagos) en momentos de extrema necesidade.
Política exterior
A guerra con Francia, porén, continuou a causa do problema formulado polo dominio do Franco Condado e o Rosellón. Grazas á guerra interna en Francia, os casteláns conseguiron derrotar os franceses en Valenciennes en 1656. Inglaterra e a propia Francia pactaron no ano seguinte repartirse Flandres, iniciándose unha nova fronte de guerra. A inviabilidade da guerra conduciu a asinar un acordo co país galo por medio da Paz de Munster de 1648 e máis o Tratado dos Pireneos de 1659. Este último significou a definitiva perda do Rosellón e de parte da Cerdaña, así mesmo cedeuse o Artois, territorios todos que pasaron a mans francesas. Tamén foi pactado o matrimonio da infanta María Teresa de España co rei Luís XIV de Francia, a que se lle forneceu un dote de 500.000 escudos.
Universidade de Xirona
Historia
Orixinouse no que se chama Estudi General e fundouse en 1446, grazas a que Afonso IV de Aragón concedeu a otorgación de títulos de Gramática, Retórica, Filosofía, Teoloxía, Dereito e Medicina. Con todo, esta foi clausurada e trasladada a Cervera o ano 1717 por orde expresa de Filipe V, no cuarto decreto ditado o 9 de outubro de 1715, no que se pecharon as universidades catalás, que apoiaron ao arquiduque Carlos, trasladándose a Cervera que se mantivo fiel a Filipe V.
Emiliano Iglesias
Traxectoria
Cursou estudos de bacharelato en Pontevedra. Liderou a xuventude federal desa cidade e en 1894 era membro do Partido Republicano Federal. Licenciado en Dereito pola Universidade de Santiago, exerceu un tempo de avogado en Pontevedra onde foi director do periódico La Unión Republicana. En 1904 o Partido Republicano de Pontevedra organizou un mitin, no Teatro Circo, no que falou Alejandro Lerroux, de xira por Galiza. O acto foi convocado a través dun manifesto asinado por Joaquín Poza Cobas, en nome de El Grito del Pueblo, Emiliano Iglesias, pola Juventud Republicana, Sebastián Maquieira, polo Casino Republicano, e outros. Lerroux levou a Emiliano Iglesias a Barcelona.
A pesar dos seus ataques virulento contra a Igrexa Católica e o exército pola guerra de Marrocos desde as páxinas do seu diario, mantivo unha actitude ambigua coa Semana Tráxica por mor das súas diferenzas coa Solidaritat Obrera, o que non o impediu a súa detención o 31 de xullo e o seu procesamento na chamada "Causa contra Trinidad Alted Fornet, Emiliano Iglesias Ambrosio, Luis Zurdo Olivares, Juana Ardiaca Mas e Francisco Ferrer Guardia, polo delito de rebelión militar". Despois defendeu a algúns dos implicados, incluso o mesmo Ferrer i Guàrdia, e foi elixido deputado nas eleccións xerais de 1910. En 1914 asinou en nome do seu partido o Pacto de Sant Gervasi que tentaba a fusión do Partido Radical coa Unió Federal Nacionalista Republicana. O pacto foi un fracaso e provocou o seu distanciamento con Lerroux en 1915. Foi elixido concelleiro en Barcelona en 1917 e detido durante a folga dese ano. Foi elixido deputado nas eleccións xerais de 1920 e 1923. Na ditadura de Primo de Rivera viuse forzado ao exilio en Francia.
D-Tox
D-Tox é un filme estadounidense dirixido por Jim Gillespie que foi estreado no 2002.
Sinopse
Jack Malloy é un axente do FBI que se refuxiou na bebida para evadirse das feridas do pasado: anos atrás, un psicópata asasinou á súa muller e a varios dos seus compañeiros. Decide ingresar nunha clínica de rehabilitación para policías, pero o santuario terapéutico tórnase nunha prisión de pesadelo ó quedar illado pola neve e comezar a aparecer residentes mortos en circunstancias sospeitosas.
Emar
Emar foi unha cidade nas ribeiras do Éufrates, ao sur de Karkemish, no lugar onde o Éufrates fai un xiro, a uns 100 km ao leste de Alepo.
All Tomorrow's Parties
Chamado así pola canción "All Tomorrow's Parties" de The Velvet Underground, foi creado como unha alternativa máis íntima a festivais máis grandes e máis corporativos como os de Reading ou Glastonbury, e cunha tendencia cara o post-rock, a música de vangarda e o hip hop máis underground, xunto co rock máis tradicional, pero presentado nun ambiente máis íntimo que un grande estadio ou un enorme campo. All Tomorrow's Parties foi inicialmente un festival sen patrocinadores, onde os organizadores e artistas estaban nas mesmas instalacións que os asistentes. Outra diferenza importante é que os artistas eran escollidos por significativas bandas ou artistas, resultando en eventos pouco ortodoxos combinando normalmente actuacións de todos os tamaños, épocas e xéneros.
Escamosos
Sinónimos
Ademais de polo nome hoxe en día válido, a orde coñeceuse tamén polos sinónimos:
Curación de contidos
Historia
A curación de contidos é un fenómeno moi recente en canto á súa aplicación nas estratexias de mercadotecnia do ámbito empresarial. Pero en si non se trata dunha actuación recente, xa que na antigüidade xa se levaba a cabo esta práctica, aínda que non recibía o nome de Curación de Contidos. Historicamente, museos e galerías de arte empregaron esta técnica para seleccionaren e expoñeren as súas obras do xeito máis ordenado e segmentado posible.
Período tinita
Historia e características
Durante este período consolidouse o poder centralizador do faraón e desenvolveuse unha estrutura burocrática e administrativa. O faraón faise divinizar, proclamándose descendente do deus Horus e establece ritos e cerimonias, como a festa Sed, ou xubileu, na que renova os seus poderes. Os faraóns enterrábanse en luxosas construcións funerarias, como a de Abydos. Os nomos eran administrados por un gobernador, entre cuxas principais tarefas estaba organizar o sistema de irrigación.
Curación de contidos
Metodoloxía
Na actualidade atópase unha gran variedade de ferramentas de curación e os tipos delas están en constante cambio segundo xorden outros novos. Pódese facer unha clasificación segundo o dito anteriormente:
Curador de contidos
A figura do curador de contidos caracterízase polo seu carácter emerxente, cun perfil profesional completamente novo que aínda se está integrando no mercado laboral. Javier Leiva engade o seguinte: "hoxe en día o curador de contidos pon todos os procesos ao completo e nunha contorna distinta á anterior pois agora a abundancia de información é espectacular, todo é moito máis rápido e esa selección é crítica"
Teodosio Baquero Fortes
Traxectoria
Foi nomeado alcalde de Tui o 25 de setembro de 1969, permanecendo até o 17 de setembro de 1973.
A Arnoia
Xeografía
Ao sur do río, á altura da minicentral eléctrica, hai un gran bosque de sobreiras de máis de mil hectáreas no seu extremo suroriental estremando co concello de Cartelle. Ás veces chegan peladores furtivos portugueses a sacar a cortiza, xa que o aproveitamento local tradicional abandonouse hai anos.
Pirazina
A pirazina é unha molécula simétrica co grupo puntual D2h. O seu derivado máis coñecido é a fenazina polas súas actividades antitumorais, antibióticas e diuréticas. A pirazina ten unha natureza menos básica que a piridina, piridazina e pirimidina. A tetrametilpirazina (tamén chamada ligustrazina) pode eliminar anións superóxido e fai decrecer a produción de óxido nítrico nos leucocitos polimorfonucleares humanos, e é o compoñente dalgunhas plantas medicinais utilizadas na medicina tradicional chinesa.
Péptido non ribosómico
Módulos
(Orde: de N-terminal a C-terminal; []: opcionalmente; : alternativamente).
La Libertad
Lugares
🇪🇨 🇸🇻 🇬🇹 🇭🇳 🇲🇽 🇳🇮 🇵🇪
TUI fly Netherlands
Historia
TUI fly Netherlands ten as súas raíces en Air Holland, aeroliña fundada no ano 1981. Despois de problemas económicos Air Holland pasou a mans do Exel Aviation Group e tivo un novo comezo como HollandExel en marzo de 2004. En maio de 2005 o Exel Aviation Group declarouse en bancarrota. TUI Group fíxose cargo das actividades da aeroliña e bautizouna como ArkeFly. Ese nome procedía do maior turoperador neerlandés, Arke, que tamén é propiedade de TUI Group. A nova aeroliña operou o seu primeiro voo en setembro de 2005.
As operación en Curaçao, nas Antillas Neerlandesas, comezaron o 15 dexullo de 2004 como DutchCaribbeanExel, que era orixinalmente parte do Exel Aviation Group, pero posteriormente pasou a mans do TUI Group co nome de ArkeFly Curaçao. ArkeFly comezou a voar semanalmente a Sint Maarten dende Ámsterdam o 2 de decembro de 2007, pero deixou de operar ese servizo en novembro de 2008. En 2011 comezaron os servizos cara Orlando, Florida e Israel.
O 13 de maio de 2015 anunciouse que as cinco aeroliñas subsidiarias do TUI Group recibirían o nome de TUI, aínda que manterían certificados de operador distintos. Arke foi a primeira en cambiar o nome, sendo renomeada o 1 de outubro dese ano.
Guerra sucia na Arxentina na cultura
Escultura e monumentos
180px|miniatura|Homenaxe aos desaparecidos, escultura situada onde estivo o CCD Club Atlético, Paseo Colón 1200, Bos Aires Levantáronse esculturas en todas as partes do país co fin de expresar os sentimentos espertados pola guerra sucia. Algunhas delas son:
Marion Mahony Griffin
Obra con Frank Lloyd Wright
miniatura|right|David M. Amberg House, 2009
Cando Wright fuxiu a Europa con Mamah Borthwick Cheney en 1909, ofreceulle o traballo do Estudio a Mahony. Ela declinou. Mais despois de que Wright se fose, Hermann V. von Holst, que collera os encargos de Wright contratou a Mahony coa estipulación de que ela levase o control do deseño. Nesta función, Mahony foi a arquitecta de cantidade de encargos que Wright abandonara. Dous exemplos son o primeiro deseño (sen construír) para a mansión de Henry Ford Dearborn, Fair Lane  e a Amberg House en Grand Rapids, Míchigan.
Imperio Antigo de Exipto
Historia
Durante a V dinastía (2563-2423 a.c.) deixouse de construír grandes pirámides. As tumbas señoriais son, pola contra, máis suntuosas que con anterioridade, constrúense en provincias e decóranse con escenas cotiás. Reviviuse o culto a Re e á súa filla Hathor, en honra a quen se ergueron varios templos.
Lloyd Ruby
Traxectoria
Ruby competiu na serie USAC Championship Car nas tempadas de 1958-1977, comezou 177 carreiras, incluíndo as 500 Millas de Indianápolis de 1960 a 1977. Logrou finalizar 88 veces no top ten e 7 vitorias. O seu mellor resultado na Indy foi terceiro en 1964. En 1966 liderou a Indy 500 durante 68 voltas.
Resultados Completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Comalcalco (sitio arqueolóxico)
En novembro de 2011, o Instituto Nacional de Antropoloxía e Historia de México (INAH) mencionou o achado dunha segunda inscrición maia anunciando a súa famosa profecía do fin dunha era do calendario maia, na mítica data do 21 de decembro do 2012, nunha peza coñecida dende entón como o “Ladrillo de Comalcalco”.
Eixán, Astureses, Boborás
Eixán é un lugar da parroquia de Astureses no concello ourensán de Boborás na comarca do Carballiño. Tiña 10 habitantes no ano 2011 segundo datos do INE e do IGE, dos cales 4 eran homes e 6 mulleres. Iso supón unha diminución da poboación respecto a 2010, cando tiña 12 habitantes (5 homes e 7 mulleres).
TUI fly Nordic
Historia
En 2015 TUI Group anunciou que cinco das súa aeroliñas filiais serían renomeadas como TUI Airlines, aínda que mantendo os seus propios certificados de operadores aéreos, tomando un tres anos en completarse o proceso. En 2017 a meirande parte dos avións estaban repintados coa nova librea “Dynamic Wave” e co novo nome.
Francisco Rafael Augier
Traxectoria
Casou con María Ignacia Correa y de Soria y Medrano filla de Juan Manuel Correa Barros e de María Antonia de Soria Medrano y Olmos de Aguilera. Tiveron unha gran descencencia: María Victoria (casada con Pedro de Segura y Cubas), Teresa (esposa de Pedro Ignacio Recalde), Pastora (casada con José Luis Lobo), Uladislao, Neófita (casada con Ramón Rosa Correa), Justa (esposa de Benjamín Herrera), Bernardina (casada con José Luis Cano Valdés), Juan Agustín e Francisco Marcelino Augier.
Islam
O islam, á semellanza do xudaísmo e do cristianismo, descende da tradición relixiosa do patriarca bíblico Abraham, e é clasificado como unha relixión abrahámica. O islam non nega o xudaísmo nin o cristianismo senón que considera esas relixións monoteístas como parte da súa herdanza e consideran que Adán foi o primeiro musulmán. Ademais do Corán, os musulmáns de tradición sunnita seguen así mesmo os hadices e a sunna do profeta Mahoma, que conforman o Rexistro histórico das accións e os ensinos do Profeta. Aceptan como libros sagrados a Torá (o Antigo Testamento dos cristiáns), os Libros de Salomón e os Evanxeos (o Novo Testamento). Teñen como profetas, entre outros, a Adán, Noé, Abraham, Moisés, Salomón e Xesús.
Auxe do califato (632-750)
No entanto, o imperio dos califas abasís e o dos turcos selxúcidas contábanse entre os máis poderosos da súa época. Logo da desastrosa derrota dos bizantinos na batalla de Manzikert en 1071, a Europa cristiá levou a cabo diversas cruzadas. Trala primeira cruzada, os occidentais lograron capturar e gobernar por algún tempo Xerusalén. Saladino, con todo, restableceu a unidade islámica no Oriente Próximo e derrotou aos xiítas fatimís.
O islam contemporáneo
Aínda que o máis famoso movemento do islam en tempos recentes foi o fundamentalismo islámico, existen diversas correntes liberais que ven como alternativa o aliñar ao islam cos tempos contemporáneos.
Medina
Mahoma declarouna como sagrada e dixo que expulsa a mala xente como o fol da forxa expele ás impurezas do ferro, e debido á elevada posición que foi concedida a esta cidade e aos seus habitantes, informou que Deus deféndeos e maldí a todo aquel que os ameace inxustamente. Aconsellou vivir e morrer nela, dixo que a fe nesta cidade volve como unha serpe volve á súa cova. En Medina é onde Mahoma morreu e foi enterrado.
Historia
En 630 o exército de Mahoma reconquistou a cidade da Meca para a tribo de Quraish. O santuario santo da Kaaba foi reconstruído e dedicado ao islam; a reconstrución foi levada a cabo antes da morte de Mahoma no 632 por un náufrago carpinteiro abisinio no seu estilo nativo. Este santuario estivo entre os primeiros traballos de grande envergadura do islam. As paredes foron decoradas con pinturas de Xesús, María, Abraham, profetas, anxos e árbores. Despois do século VIII as doutrinas do islam, baseadas no Hadiz, prohibiron o uso dese tipo de imaxes na súa arquitectura, especialmente seres humanos e animais.
Caligrafía
miniatura|[[Cálamos de cana empregados na caligrafía árabe.]] A caligrafía árabe está asociada coa arte xeométrica islámica do arabesco nas paredes e tamén nos teitos das mesquitas, así como nos textos escritos. Moitos artistas contemporáneos no mundo islámico debuxan baseándose na herdanza da caligrafía árabe para utilizar inscricións e abstraccións caligráficas no seu traballo.
Ferrocarrils de la Generalitat de Catalunya
Historia
Os diversos gobernos españois dos séculos XIX e XX forzaron a partir do ano 1845, a adopción dun ancho de vía diferente ao europeo, coa oposición dos industriais cataláns interesados na exportación dos seus produtos téxtiles, e unhas mínimas subvencións, en comparación ás políticas ferroviarias en Europa ás liñas que o adoptasen. O feito que o premio ás liñas que adoptaron ese particular ancho, foi a súa expropiación logo de ser nacionalizadas por Franco e é o que levou a que nunca máis recibiran investimentos neste sector, o que explica que o transporte de mercancías en España sexa unicamente pola estrada, en comparación co resto de Europa.
A Guerra Civil que arruinou totalmente as compañías ferroviarias e esnaquizou gran parte das súas infraestruturas, acabou de paralizar calquera investimento, e despois da guerra, o ditador nacionalizará os ferrocarrís, abandonará e pechará os tramos secundarios.
Liña 8
esquerda|450px
Liña Llobregat-Anoia
A liña está composta polos seguintes servizos que se engloban en tres nomes comerciais:
Bhumibol Adulyadej
Traxectoria
Interveu decisivamente en ocasións na política tailandesa, e atribuíuselle un papel importante na transición á democracia na década de 1990 despois de períodos anteriores durante os que apoiou réximes militares.
Droctulf
Traxectoria
Droctulf era de orixe sueva ou alamánica (…Droctulf ex Suavorum, hoc est Alamannorum…). En 568 seguira como outros bárbaros aos longobardos do rei Alboíno á Italia do norte. Pouco despois, deixou os longobardos para se poñer ao servizo dos bizantinos e foi un fiel servidor do Imperio bizantino e do Papado e loitou activamente contra os longobardos.
Oswald Karch
Traxectoria
Participou nun Gran Premio de Fórmula Un, o Gran Premio de Alemaña de 1953. Retirouse da carreira, sen lograr puntos de campionato.
Fútbol Club Barcelona
Kubala e as cinco copas
Cabe dicir que durante os case 40 anos da ditadura de Francisco Franco en España, cando se prohibiron e reprimiron as institucións políticas catalás, o club converteuse nun dos símbolos da loita anti-franquista en Cataluña e da resistencia contra o centralismo que representaba o réxime franquista. O estadio do FC Barcelona converteuse nun dos poucos escenarios públicos onde os afeccionados expresábanse libremente, e o club converteuse no mellor embaixador de Cataluña no exterior. Foi naqueles anos cando se dixo que, polo seu simbolismo, o Barcelona era «més que un club» (máis que un club), expresión pronunciada polo presidente Narcís de Carreras no seu discurso de toma de posesión en 1968.
Himno
O himno oficial do Barça, denominado oficialmente Cant del Barça foi creado e estreado en 1974, con motivo dos actos de celebración do 75 aniversario do club. A letra foi escrita por Jaume Picas e Josep María Espinàs, e a música foi composta por Manuel Valls i Gorina. Está integramente escrito en catalán, e na versión oficial está interpretada pola Coral Sant Jordi.
Datos do club
Datos actualizados ó remate da tempada 2016-17.
Rivalidades
O FC Barcelona mantén unha estreita relación de fraternidade co equipo holandés Ajax Ámsterdan, dende que na década dos 70 chegaron a Barcelona o adestrador Rinus Michels e os xogadores Johan Cruyff e Johan Neeskens, impoñendo o seu estilo de xogo e unha política de forte aposta pola canteira. Outro club simpático para os seareiros culés é o Club Deportivo Tenerife, dende que nos anos 90 axudou a que o FC Barcelona gañase 2 ligas, derrotando ó Real Madrid na derradeira xornada do campionato.
Territorio de Memel
Síntese histórica
A fronteira, que foi establecida no Tratado de Versalles ao longo do río, permanece na actualidade como a fronteira internacional entre Lituania e a óblast de Kaliningrado.
Imperio Medio de Exipto
Moitas das maiores accións dos reis da XII dinastía tiveron lugar fóra do val do Nilo. Tal como antes, houbo moitas expedicións á Nubia, Siria e ao Deserto do Oriente, en busca de valores a minar e de madeira para transportar para o Exipto. Para alén diso, estableceuse comercio coa Creta minoica.
Sexa como for, esta quebra no control central marca o comezo do Segundo Período Intermedio.
O viaxeiro astral
O viaxeiro astral é unha novela do escritor norteamericano Jack London, publicada en 1915 por primeira vez no Reino Unido como The Jacket e posteriormente como The Star Rover. Foi a súa derradeira novela, e foi publicada en lingua galega en 2007 por Editorial Galaxia, traducida do orixinal inglés por Xoán Abeleira. Narra historias de reencarnación.
Trama
As distintas vidas que o protagonista revive, son en conxunto unha serie de relatos curtos ben escritos, aínda que descontinuos e sen resolver.
Chocontá
Chocontá limita polo norte con Villapinzón e Lenguazaque, polo sur con Sesquilé e Machetá, polo leste con Machetá e Tibirita, e polo oeste con Suesca.
Período predinástico
A cultura Faium
thumb | Localización do oasis Faium A expansión continuada do deserto obrigou aos primeiros devanceiros dos exipcios a establecerse ao redor do Nilo e adoptar un estilo de vida máis sedentario durante o Neolítico.
A tecedura ponse de manifesto por primeira vez durante o período Faium A. A xente deste período, a diferenza dos exipcios posteriores, enterrou aos seus mortos moi preto e, ás veces dentro, dos seus asentamentos.
Sicómoro
Historia
miniatura|A deusa [[Isis, en forma de sagrado sicómoro, amamantando o faraón Thutmose III. Debuxo na tumba do rei, a KV34.]] miniatura|"A árbore da Virxe", en el-Matariya, O Cairo, Exipto. O sicómoro empeza a mencionarse en épocas predinásticas no Antigo Exipto. Ás veces menciónase a Exipto como o "país dos sicómoros", e a árbore chámase falsa figueira ou figueira exipcia. Segundo Zohay e Hopf, os exipcios eran os únicos que o cultivaban, moi fácil de reproducir mediante esqueixes.
Un xeroglífico mostra dous sicómoros iguais no horizonte do leste como as portas do ceo polas que emerxe cada día o sol, de aí que tamén se coñeza como “A grande árbore de horizonte oriental”.
Taxonomía
Ficus sycomorus foi descrito por Carl von Linné e publicado en Species Plantarum 1: 1059. 1753. Ficus: nome xenérico que se deriva do nome dado en latín ao figo.
Gándara
Unha gándara é un terreo baixo, areento, húmido e improdutivo, onde só medra a maleza. Como topónimo pode referirse a:
Sobre a vellez
En galego
Foi traducido por Pepe Carballude e Xosé María Liñeira Reoboredo e foi publicado pola Editorial Galaxia en 1995. No ano 2005, foi publicado de novo cunha nova versión dos mesmos tradutores dentro da colección Biblioteca Galega de Clásicos Universais.
Alexandre Nerium
Francisco Manuel López Martínez, nado en Fisterra en 1960, é un escritor galego, máis coñecido polo pseudónimo de Alexandre Nerium.
Badis ben Habús
miniatura|Dirham de Badis ben Habús. Badis ben Habús foi o terceiro rei da taifa de Granada ao ocupar o trono entre 1038 e 1073.
Traxectoria
Trala morte do visir José, o cargo foi ocupado polo árabe Al-Naya e, tralo asasinato deste, polo mozárabe Abú-l-Rabí, quen manobrou con éxito para que Badis ben Habús non nomease sucesor ao seu fillo Maksan, que xa perdera Xaén a mans dos sevillanos e que se atopaba refuxiado na taifa de Toledo, senón ao seu neto Abd’Allah ben Buluggin, quen finalmente sucedeu a Badis cando este faleceu en 1073.
El Grito del Pueblo
El Grito del Pueblo foi un periódico editado en Pontevedra entre 1901 e 1905.
Medalla OTAN
Descrición
É circular, no anverso presenta a estrela da OTAN, entre unha coroa de ramas de oliveira. No reverso leva o nome da organización en inglés e francés NORTH ATLANTIC TREATY ORGANIZATION na parte superior e ORGANISATION DU TRAITÉ DE L'ATLANTIQUE NORD na inferior. No centro leva as inscricións en inglés e francés IN SERVICE OF PEACE AND FREEDOM e AU SERVICE DA PAIX ET DA LIBERTÉ, separadas por unha rama de follas de loureiro.
ABBA
Antes de ABBA
En abril de 1970, cando os catro estaban de vacacións en Chipre, o que empezou como un canto por diversión na praia, rematou nunha presentación improvisada ante os Cascos Azuis da ONU, sendo esta a primeira presentación dos futuros membros de ABBA. En setembro de 1970 saíu á venda o álbum Lycka, acreditado simplemente ao dúo Björn & Benny. Para a promoción lanzáronse como sinxelos os temas «Det kan ingen doktor hjälpa» e «Tänk om jorden vore ung», con Agnetha e Frida como coristas, que obtiveron un éxito moderado. Finalmente, o 1 de novembro de 1970 en Gotemburgo os catro presentaron un espectáculo de cabaret denominado Festfolk —un xogo de palabras en sueco que significa ‘festa da xente’ ou ‘parellas comprometidas’—, recibindo críticas negativas. Xunto con outros números, o cuarteto cantaba o éxito de Björn & Benny «Hej, gamle man» e cancións dos seus propios álbums. O espectáculo non captou a atención do público, e tras unha curta xira por Suecia os catro decidiron concentrarse nos seus proxectos individuais de novo.
Formación do grupo (1971-1973)
Pouco despois do lanzamento de Lycka, Agnetha lanzou o seu cuarto álbum de estudio, När en vacker tanke blir en sång e contraeu matrimonio con Björn o 6 de xullo de 1971, nunha cerimonia que a prensa de Suecia cualificou como «a voda do ano». Agnetha, Björn e Benny comenzaron a presentarse xuntos ese verán e apareceron nalgúns concertos e programas de televisión. Pola súa banda, con axuda de Benny, Frida comenzou a producir a súa primeira produción discográfica, Frida, o cal presentouse en marzo de 1971 obtendo boas críticas. Stig Anderson fixouse a meta de entrar ao mercado internacional coa música de Benny e Björn: «Un día o seu dueto escribirá unha canción que se converterá nun éxito mundial», predixo. Stig animou a Björn e Benny a escribir un tema para o Melodifestivalen, e despois de dúas entradas rexeitadas en 1971 («Det kan Ingen Doktor Hjälpa» e «Välkommen Till Världen»), inscribiron no Melodifestivalen 1972 unha nova canción, «Säg det med en sång», interpretada por Lena Andersson. Aínda que o tema quedou en terceiro lugar, converteuse nun éxito en Suecia e convenceu a Stig de que ían por bo camiño.
O éxito (1976-1980)
O cuarto álbum de estudio do grupo púxose á venda no outono de 1976. Arrival representou un novo nivel de realización e complexidade tanto en composición como no traballo de estudio, incitando críticas entusiastas das revistas máis orientadas ao rock do Reino Unido, como Melody Maker e New Musical Express, e notas máis apreciativas por parte dos críticos estadounidenses. Os tres sinxelos obtidos de Arrival —«Dancing Queen», «Money, Money, Money» e «Knowing Me, Knowing You»— tamén tiveron unha boa recepción crítica e comercial en Europa e Oceanía. Porén, nos Estados Unidos a súa popularidade aumentou a menor escala, Arrival chegou ao número vinte no Billboard 200 e obtivo un disco de ouro polas súas vendas neste país. En abril do seguinte ano, «Dancing Queen» converteuse no único número un de ABBA no Billboard Hot 100. En novembro de 1976, ABBA publicou o segundo sinxelo de Arrival, «Money, Money, Money», unha canción con estilo de cabaret que lle deu ao cuarteto un número un en Alemaña, Bélxica, México, Francia, Países Baixos, Nova Zelandia e Australia, onde a canción converteuse no seu sexto e último número un. Por contra, no Reino Unido e os Estados Unidos o grupo experimentou un pequeno declive e «Money, Money, Money» só puido situarse no número tres e cincuenta e seis, respectivamente.
Arantón
O topónimo galego Arantón pode referirse a:
Si o vello Sinbad volvese ás illas...
O país de Bolanda
Fermosa descrición do río Iadid, e da vila, o mar e a casa de Sinbad.
Vésperas de viaxe
Non hai novas sobre o barco que se debía estar a facer en Basora para Sinbad. Cóntase a historia das caravanas de Sidi Raxel al-Gazulí, o armador das naos. Hai cinco mariñeiros xa anotados. Sinbad soña coa viúva Alba. Mansur examina ao aspirante a cociñeiro do barco Muley Casimiro.
Edicións
A 10ª edición é de 2005, 1ª na Biblioteca Álvaro Cunqueiro de Galaxia. En 2011 volveu reeditarse.
RD-0105
Características
Os motores RD-0105 foron deseñados por Kosberg e funcionaban alimentados por osíxeno líquido e queroseno. Tiñan un pulo de 49,40 kN. Usáronse para poñer en órbita tanto satélites terrestres como sondas lunares.
Adolf Otto Reinhold Windaus
Traxectoria
Estudou no Liceo Francés (Französisches Gymnasium) de Berlín, no que se interesou principalmente pola literatura. Iniciou estudos de Medicina en 1895. Impresionáronmo tanto as conferencias do premio Nobel de química Emil Fisher que comezou a estudar química en Friburgo ao tempo que continúa coa Medicina. Doutorouse en 1900 cunha tese dedicada ao veleno que se extrae da dedaleira. A partir de 1906, traballa como profesor na Universidade de Innsbruck, e na Universidade de Göttingen de 1915 a 1944 como director do Instituto Químico.
Lingua pawnee
Dialectos
Existen dous dialectos do pawnee: South Band e Skiri. As diferenzas entre os dous dialectos están na fonética e no léxico.
Taite
Taite (chamada en asirio Taidu) foi unha das capitais de Mitanni. Suponse que estaba na rexión do río Khabur, pero aínda non se atopou con certeza, se ben o experto italiano Mirjo Salvini pensa que está en Tell Hamidiya. Desde o comezo do século –XIV foi residencia temporal dos reis que dominaron a parte oriental do país, mentres o rei Tushratta gobernaba en Washukanni. Esta situación durou ata aproximadamente o -1340, cando a dinastía oriental foi eliminada pola intervención do rei hitita Suppiluliumas I.
Fosfolipase A2
Os encimas PLA2 atópanse comunmente en tecidos de mamíferos e en arácnidos, insectos e no veleno de serpe. Os velenos de serpes e insectos está en gran medida composto por melitina, que é un estimulante da PLA2. Debido ao aumento da presenza e da actividade da PLA2 que se produce como resultado dunha mordida ou picada de certas serpes ou insectos, libérase o ácido araquidónico dos fosfolípidos de membrana de forma desproporcionada. O resultado é inflamación e dor no sitio afectado pola picada. Hai tamén fosfolipases A2 procarióticas.
Cilindro de Ciro
Dereitos humanos
Porén, numerosos historiadores destacaron que declaracións deste estilo non eran estrañas nas tradicións mesopotámicas, e que, se ben quizais é infrecuentemente xeneroso, o Cilindro de Ciro non pode de ningún xeito ser relacionado cos dereitos humanos.
José Manuel Pequeño
Traxectoria
Arquitecto técnico, foi técnico en diversos concellos. Nas eleccións municipais de 1983 presentouse á alcaldía de Dumbría encabezando unha candidatura independente e foi elixido alcalde. Nas municipais de 1987 encabezou como independente a candidatura da Coalición Progresista Galega e foi reelixido alcalde cunha ampla maioría absoluta (11 concelleiros de 13). Foi un dos alcaldes desta coalición que respaldou o apoio de 3 dos seus deputados á moción de censura presentada en xuño de 1989 na Deputación da Coruña polo socialista Salvador Fernández Moreda contra o aliancista José Manuel Romay Beccaría.
Bobby Fischer
Gran mestre
miniatura|Cartón de puntuación de Fischer de [[1970.]]
No plano internacional, a súa carreira coincidiu co apoxeo da escola soviética que dominou o mundo do xadrez desde 1948 ata 1972. O campionato estadounidense gañado por Fischer era de carácter zonal para a FIDE e a súa vitoria abriulle as portas do campionato mundial. Ao ano seguinte, á idade de 15 anos, logrou o título de gran mestre ao ocupar o quinto posto no Interzonal de Portoroz. Foi o xadrecista máis novo en obter esa distinción ata ese momento. Con ese quinto lugar conseguiu ademais o dereito de xogar o Torneo de Candidatos, no que se seleccionaba ao que había de disputar o título mundial ao campión, daquela Mikhail Botvinnik).
Os últimos anos
O 13 de xullo de 2004, Fischer reapareceu en público cando, mentres pretendía ir a Filipinas desde Toquio, foi detido no aeroporto internacional de Narita por usar un pasaporte que o goberno dos Estados Unidos cancelara. As autoridades xaponesas prendérono á espera de resolver o problema suscitado pola petición de extradición dos Estados Unidos. O 15 de decembro dese ano, o goberno islandés aceptou darlle asilo político a Fischer nese país, para así escapar á extradición aos Estados Unidos, e ordenou o seu traslado inmediato a Reiquiavik, onde podería recibir unha nova cidadanía. A pesar das presións do goberno estadounidense, o 9 de marzo de 2005, aínda encarcerado, recibiu un pasaporte islandés como agasallo polo seu 62 aniversario. O 21 de marzo, o parlamento islandés aprobou conceder a cidadanía islandesa a Bobby Fischer, con 40 votos a favor e dúas abstencións, e tres días despois, tras 8 meses de detención, foi posto en liberdade e deportado a Islandia, onde cualificou a George W. Bush de criminal e ao primeiro ministro xaponés Iunichiro Koizumi como monicreque de Bush.
Igrexa de Santa María de Darbo
Características
De estilo barroco, foi edificada en granito entre os séculos XVII e XVIII, logo de que o antigo templo fose incendiado en decembro de 1617 trala incursión de piratas otománs.
Completan o conxunto arquitectónico un cruceiro centenario que se atopa fronte a igrexa e unha fonte barroca.
Batalla de Vinegar Hill
miniatura|dereita|250px| Defensa dos rebeldes en Vinegar Hill, por George Cruikshank. A Batalla de Vinegar Hill (Batalla do Outeiro do Vinagre, en inglés) foi un enfrontamento que tivo lugar o 21 de xuño de 1798 durante a Rebelión irlandesa de 1798 entre forzas da Coroa británica e os Irlandeses Unidos. Naquel combate, ao redor duns 15 000 soldados británicos lanzaron un ataque sobre o outeiro de Vinegar Hill, ás aforas de Enniscorthy, no Condado de Wexford, onde se atopaba o campamento máis grande e sede dos rebeldes en Wexford. A batalla marcou un punto decisivo na Rebelión irlandesa de 1798 xa que era o último intento dos rebeldes de manter e defender o seu territorio perante os militares británicos. A batalla disputouse realmente en dous lugares, no outeiro de Vinegar Hill e nas rúas da vila próxima de Enniscorthy, bastión dos rebeldes.